钦定古今图书集成/明伦汇编/闺媛典/第210卷 > 张以与妻廖氏
## 钦定古今图书集成/明伦汇编/闺媛典/第210卷 > 张以与妻廖氏

按《顺昌县志》：廖氏，张以与妻。年及笄而寡，抚八月遗
孤有梧成立，养姑苦节，每以夫柩未安为念。一夕，梦
夫指葬处，召有梧语之，得穴于祖山旁，符梦状，遂葬
焉。未几妇丧，遗孤孙复为氏累。或劝氏修优婆行，正
色谢曰：“予心固有佛，而素不佞佛，始终以正自持。卒
年八十有三。”